Diari Oficial de la Generalitat Valenciana


Sumari del DOGV 3307, del 13-08-1998 (1998/6125)

Notificació de la resolució de confiscació de garantia definitiva.
------------------------------------------------------------------

### Dades del document

Número de DOGV
:   3307

Data del DOGV
:   13-08-1998

Secció del DOGV
:   V. ALTRES ANUNCIS - D) ALTRES QÜESTIONS I INCIDÈNCIES DE LA CONTRACTACIÓ ADMINISTRATIVA

Número del document
:   1998/6125


Organisme emissor
:   Universitat Jaume I de Castelló

Tipus de document
:   Anunci

Notificació de la resolució de confiscació de garantia definitiva. [1998/X6125]
  
Com que no ha estat possible notificar en la seua adreça a l'empresa J. S. de Seguridad, SA, la Resolució del rector de la Universitat Jaume I de Castelló, de data 27 d'abril de 1998, de la confiscació de garantia definitiva, es procedeix a la seua publicació en el Diari Oficial de la Generalitat Valenciana a efectes d'allò establert en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú:
  
«Vist el contracte del Servei de Vigilància i Seguretat dels Campus de la Universitat Jaume I de Castelló, formalitzat amb data 15 de maig de 1996, amb un període de vigència des de l'1 de juny de 1996 fins al 31 de maig de 1999.
  
Atès que, per Resolució de data 21 d'abril de 1998, es pren l'acord d'iniciar la rescissió del contracte, a la vista de l'escrit del contractista J. S. Seguridad, SA, pel qual ens comunicava la impossibilitat de seguir complint amb les obligacions que comporta el contracte, per raó de circumstàncies internes, i en sol·licitava la rescissió amb efectes del dia 30 d'abril de 1998.
  
Atès que, amb data 23 d'abril de 1998, l'entitat avaladora Crédito y Caución, SA, acusa la recepció de la notificació de l'esmentada resolució per la qual se li concedeix audiència per termini de 10 dies.
  
Atès que, amb data 27 d'abril de 1998, es dicta resolució per la qual es pren l'acord de rescindir el contracte amb efectes de 30 de abril de 1998, i dictar resolució relativa a la confiscació de la garantia definitiva una vegada finalitzat el termini d'audiència concedit a l'entitat avaladora.
  
Atès que, durant el termini d'audiència, no s'hi han presentat al·legacions.
  
Atès que, que d'acord amb la Llei 13/1995, de 18 de maig, de Contractes de les Administracions Públiques, quan el contracte es resol per incompliment culpable del contractista, li serà confiscada la garantia i haurà, a més a més, d'indemnitzar l'administració pels danys i perjudicis ocasionats en allò que excedisquen de l'import de la garantia confiscada.
  
Vista la proposta del gerent, i de conformitat amb aquesta, per la present resolc:
  
Confiscar la garantia definitiva prestada per l'empresa J. S. Seguridad, SA, per a respondre del compliment de les obligacions derivades del contracte del Servei de Vigilància i Seguretat dels Campus de la Universitat Jaume I de Castelló:
  
- valor número 5261C525338OD, de data 23/7/97. Entitat avaladora: Crédito y Caución, SA. Import: 26.827 PTA, dipositat a la Conselleria d'Economia, Hisenda i Administració Pública.
  
- valor número 60205Q650055AV, de data 20/3/97. Entitat avaladora: Crédito y Caución, SA. Import: 2.000.000 PTA, dipositat a la Conselleria d'Economia, Hisenda i Administració Pública.
  
Contra aquesta resolució, que esgota la via administrativa, podrà interposar-se, després de la comunicació prèvia a l'òrgan que ha dictat aquest acte, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos des de la recepció d'aquesta notificació».